Ολοκληρώθηκε η προετοιμασία της ΑΕΚ για το αυριανό παιχνίδι (19:30) στη Λάρισα για την 6η αγωνιστική της Super League 1. Μετά το τέλος της προπόνησης ο Νίκος Κωστένογλου ανακοίνωσε την αποστολή και σε αυτήν βρίσκονται κανονικά Σιμόες-Ολιβέιρα που έχουν ξεπεράσει πλήρως τα προβλήματα τραυματισμών.

Εκτός έμειναν οι Γιακουμάκης και Κλωναρίδης, οι οποίοι ταλαιπωρούνται από τραυματισμό. Ο πρώτος έκανε θεραπεία και ατομικό λόγω των ενοχλήσεων στον δεξιό δικέφαλο και ο δεύτερος ακολούθησε ατομικό λόγω κάκωσης στον αριστερό ώμο.

Αναλυτικά η αποστολή της ΑΕΚ

Μπάρκας, Τσιντώτας, Αθανασιάδης, Μπακάκης, Λόπες, Οικονόμου, Τσιγκρίνσκι, Βράνιες, Χουλτ, Σβάρνας, Παουλίνιο, Κρίστιτσιτς, Βέρντε, Σιμόες, Ντέλετιτς, Ζεράλδες, Αλμπάνης, Μάνταλος, Σιμάο, Γαλανόπουλος, Λιβάια, Ολιβέιρα.